title: Komisijas Direktīva 96/3/EK (1996. gada 26. janvāris), ar ko piešķir atkāpi no konkrētiem nosacījumiem Padomes Direktīvā 93/43/EEK par pārtikas produktu higiēnu attiecībā uz nefasētu šķidro eļļu un tauku pārvadāšanu pa jūru

text:
Svarīgs juridisks paziņojums

|

31996L0003

Oficiālais Vēstnesis L 021 , 27/01/1996 Lpp. 0042 - 0046

		Komisijas Direktīva 96/3/EK(1996. gada 26. janvāris),ar ko piešķir atkāpi no konkrētiem nosacījumiem Padomes Direktīvā 93/43/EEK par pārtikas produktu higiēnu attiecībā uz nefasētu šķidro eļļu un tauku pārvadāšanu pa jūru(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1993. gada 14. jūnija Direktīvu 93/43/EEK par pārtikas produktu higiēnu [1], un jo īpaši tās 3. panta 3. punktu,tā kā informācija rāda, ka Direktīvas 93/43/EEK pielikuma IV nodaļas 2. punkta otrās daļas piemērošana attiecībā uz nefasētu pārtikas produktu šķidrā, granulu vai pūderveidā pārvadāšanu tvertnēs un/vai konteineros/cisternās, kas paredzētas pārtikas produktu pārvadāšanai, nav praktiska un rodas pārmērīgs apgrūtinājums pārtikas uzņēmumiem, ja to piemēro to šķidro eļļu un tauku pārvadāšanai jūras kuģos, kuri ir paredzēti vai kurus, iespējams, izmantos cilvēku uzturā;tā kā tomēr ir jānodrošina tas, ka atkāpes piešķiršana paredz līdzvērtīgu iedzīvotāju veselības aizsardzību, pievienojot nosacījumus šādas atkāpes noteikumiem;tā kā nav pietiekami daudz jūras kuģu, kas ir paredzēti pārtikas produktu pārvadāšanai, lai apkalpotu nepārtrauktu tirdzniecību ar eļļām un taukiem, kuri ir paredzēti vai kurus, iespējams, izmantos cilvēku uzturā;tā kā pēdējos gados iegūtā pieredze rāda, ka var izvairīties no eļļu un tauku piesārņojuma riska, ja to pārvadāšanai izmantotās tvertnes ir izgatavotas no viegli tīrāmiem materiāliem vai ja trīs iepriekšējās kravas ir tādas, ka tās neatstāj nepieļaujamu piesārņojumu; tā kā, no otras puses, jānosaka, ka tvertnēm, kuras ir iepriekš izmantotas pārvadāšanai, ir jābūt rūpīgi iztīrītām;tā kā atbilstīgi Direktīvas 93/43/EEK 8. pantam dalībvalstu pienākums ir veikt pārbaudes, lai nodrošinātu šīs direktīvas piemērošanu;tā kā šī konkrētā atkāpe nedrīkst skart Direktīvas 93/43/EEK vispārējos noteikumus;tā kā, ievērojot Direktīvas 93/43/EEK 1. panta 2. punktu, šī atkāpe nedrīkst attiekties uz pārtikas produktiem, uz kuriem attiecas īpaši Kopienas higiēnas noteikumi;tā kā šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu,IR PIEŅĒMUSI ŠO DIREKTĪVU.1. pantsŠī direktīvas atkāpjas no Direktīvas 93/43/EEK pielikuma IV nodaļas 2. punkta otrās daļas un paredz līdzvērtīgus nosacījumus, lai nodrošinātu iedzīvotāju veselības aizsardzību un minēto pārtikas produktu nekaitīgumu un veselīgumu.2. pants1. To nefasētu šķidro eļļu un tauku pārvadāšana jūras kuģos, kas jāpārstrādā un kas ir paredzēti vai ko, iespējams, izmantos cilvēku uzturā, ir atļauta tvertnēs, kuras ir paredzētas ne tikai pārtikas produktu pārvadāšanai, ievērojot šādus nosacījumus:a) ja eļļu vai taukus pārvadā nerūsējoša tērauda tvertnē vai tvertnē, kas ir apstrādāta ar epoksīdsveķiem vai tehnisku ekvivalentu, iepriekšējā tajā tvertnē pārvadātā krava ir bijusi pārtikas produkts vai tā ir bijusi krava, kura norādīta pielikumā atļauto iepriekšējo kravu sarakstā;b) ja eļļu vai taukus pārvadā tvertnē ar citiem materiāliem, nekā tas minēts a) apakšpunktā, trīs iepriekšējās kravas, kas ir pārvadātas tvertnēs, ir bijušas pārtikas produkti vai tās ir bijušas kravas, kuras norādītas pielikumā atļauto iepriekšējo kravu sarakstā.2. To nefasētu šķidro eļļu un tauku pārvadāšana jūras kuģos, kas nav tālāk jāpārstrādā un kas ir paredzēti vai ko, iespējams, izmantos cilvēku uzturā, ir atļauta tvertnēs, kuras nav paredzētas tikai pārtikas produktu pārvadāšanai, ievērojot šādus nosacījumus:a) tvertne ir no nerūsējoša tērauda vai apstrādāta ar epoksīdsveķiem vai tehnisku ekvivalentu;b) trīs iepriekšējās kravas, kas ir pārvadātas tvertnē, ir bijušas pārtikas produkti.3. pants1. To jūras kuģu kapteinis, kuros tvertnēs pārvadā nefasētas šķidrās eļļas un taukus, kuri ir paredzēti vai kurus, iespējams, izmantos cilvēku uzturā, saglabā dokumentārus pierādījumus attiecībā uz trīs iepriekšējām minētajās tvertnēs pārvadātajām kravām un tā tīrīšanas procesa efektivitāti, kas veikts starp šīm kravām.2. Ja krava ir pārkrauta, papildus dokumentārajiem pierādījumiem, kas vajadzīgi saskaņā ar 1. punktu, saņēmēja kuģa kapteinis saglabā precīzus dokumentārus pierādījumus tam, ka nefasētu šķidro eļļu un tauku pārvadāšana ir bijusi saskaņā ar 2. panta noteikumiem iepriekšējās pārvadāšanas laikā un ka tīrīšanas process, kurš veikts starp šīm kravām uz otrā kuģa, ir bijis rūpīgs.3. Pēc lūguma kuģa kapteinis sniedz kompetentām oficiālajām pārbaudes iestādēm dokumentārus pierādījumus, kas aprakstīti 1. un 2. punktā.4. pantsŠo direktīvu pārskata, ja viena vai vairākas dalībvalstis vai Komisija uzskata, ka ir vajadzīgi grozījumi, lai ņemtu vērā zinātnes vai tehnikas sasniegumus. Jebkurā gadījumā pielikumu pārskata gada laikā pēc šīs direktīvas spēkā stāšanās.5. pantsDalībvalstīs stājas spēkā normatīvie un administratīvie akti, kas vajadzīgi, lai līdz 1996. gada 12. februārim izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, kā izdarīt šādas atsauces.6. pantsŠī direktīva stājas spēkā nākamajā dienā pēc publicēšanas Eiropas Kopienu Oficiālajā Vēstnesī.7. pantsŠī direktīva ir adresēta dalībvalstīm.Briselē, 1996. gada 26. janvārīKomisijas vārdā –Komisijas loceklisMartin Bangemann[1] OV L 175, 19.7.1993., 1. lpp.--------------------------------------------------PIELIKUMSPieļaujamu iepriekšējo kravu sarakstsViela | CAS Nr. |Etiķskābe (etānskābe; etiķskābe; metāna karbonskābe) | 64-19-7 |Acetona – dimetilketons; 2 - propanons | 67-64-1 |Skābās eļļas un taukskābju destilāts – no augu eļļām un taukiem un/vai to maisījumiem un dzīvnieku un jūras taukiem un eļļām | |Amonija hidroksīds (amonija hidrāts; amonjaka šķīdums; amonjaka ūdens šķīdums) | 1336-21-6 |Dzīvnieku, jūras un augu eļļas un tauki (kas nav Indijas riekstu čaumalu eļļa un neapstrādāta taleļļa) | |Bišu vasks | 8012-89-3 |Benzilspirts (tikai JP un reaģenta kategorijas) | 100-51-6 |Butilacetāti (n-; sek-; tert-) | 123-86-4 105-46-4 540-88-5 |Kalcija hlorīda šķīdums | 10043-52-4 |Kalcija lignosulfāts | |Kandelilvasks | 8006-44-8 |Karnubas vasks (Brazīlijas vasks) | 8015-86-9 |Cikloheksāns (heksametilēns; heksanaftēns; heksalhidrobenzols) | 110-82-7 |Cikloheksanols (heksahidrofenols) | 108-93-0 |Epoksidēta sojas eļļa (ar 7 % minimālo oksirāna skābekļa saturu) | 8013-07-8 |Etanols (etilspirts) | 64-17-5 |Etilacetāts (etiķskābes ēteris, etiķskābes esteris, etiķa nafta) | 141-78-6 |2-etilheksanols (2-etilheksilspirts) | 104-76-7 |Taukskābes: | |Sviestskābe (n-sviestskābe; butānskābe; etiletiķskābe; propilmetānskābe) | 107-92-6 |Baldriānskābe (n-pentānskābe; baldriānskābe) | 109-52-4 |Kapronskābe (n-heksānskābe) | 142-62-1 |Heptānskābe (n-heptānskābe) | 111-14-8 |Kaprilskābe (n-oktānskābe) | 124-07-2 |Pelargonskābe (n-nonānskābe) | 112-05-0 |Kaprīnskābe (n-dekānskābe) | 334-48-5 |Laurīnskābe – (n-dodekānskābe) | 143-07-7 |Lauroleīnskābe (dodekānskābe) | 4998-71-4 |Miristīnskābe (n-tetradekānskābe) | 544-63-8 |Miristoleīnskābe – (n-tetradekēnskābe) | 544-64-9 |Palmitīnskābe – (n-heksadekānskābe) | 57-10-3 |Palmitolīnskābe (cis-9-heksadekēnskābe) | 373-49-9 |Stearīnskābe (n-oktadekānskābe) | 57-11-4 |Ricinolskābe – (cis-12-hirdoksi oktadek-9 ēnskābe; rīcineļļas skābe) | 141-22-0 |Oleīnskābe (n-oktadekēnskābe) | 112-80-1 |Linolskābe (9,12-oktadekadiēnskābe) | 60-33-3 |Linolskābe (9, 12, 15-oktadekatriēnskābe) | 463-40-1 |Arahīnskābe (eikozānskābe) | 506-30-9 |Behēnskābe (dokozānskābe) | 112-85-6 |Erukskābe (cis13-dokozēnskābe) | 112-86-7 |Alifātiskie spirti – dabīgie spirti | |Butilspirts (1-butanols; sviestskābes spirts) | 71-36-3 |Kaproilspirts (1-heksanols; heksilspirts) | 111-27-3 |Enantilspirts (1-heptanols; heptilspirts) | 110-70-6 |Kaprilspirts (1-n-oktanols) | 111-87-5 |Nonilspirts (1-nonanols; Pelargonspirts; oktilkarbinols) | 143-08-8 |Decilspirts (1-dekanols) | 112-30-1 |Laurilspirts (n-dodekanols; dodecilspirts) | 112-53-8 |Tridecilspirts (1-tridekanols) | 27458-92-0 |Miristilspirts (-tetradekanols; tetradekanols) | 112-72-1 |Cetilspirts (spirts C-16; 1-heksadekanols; cetilspirts; palmitīlspirts; n-primārais heksadecilspirts) | 36653-82-4 |Stearilspirts (1-oktadekanols) | 112-92-5 |Oleilspirts (oktadecenols) | 143-28-2 |Lauril miristilspirts (C12-C14 maisījums) | |Cetil stearilspirts (C16-C18 maisījums) | |Taukskābes esteri – ikviens esteris, kas rodas, savienojot jebkuru no iepriekšminētajām taukskābēm ar jebkuru no iepriekšminētajiem alifātiskajiem spirtiem. To piemēri ir butilmiristrāts, oleilpalmitāts un cetilstearāts. | |Taukskābe – metilesteri | |Metillaurāts (metildodekanoāts) | 111-82-0 |Metilpalmitāts (metilheksadekanoāts) | 112-39-0 |Metilstearāts (metiloktadekanoāts) | 112-61-8 |Metiloleāts (metiloktadecenonāts) | 112-62-9 |Metānskābe (metānskābe; hidrogēn karbonskābe) | 64-18-6 |Glicerīns (glicerīns; glicerīns) | 56-81-5 |Glikoli | |Butāndiols (1,3-butilēnglikols; 1-3 butāndiols; 1,4-butilēnglikols; 1,4-butāndiols; 2,3-butilēnglikols; 2,3-butāndiols; butilēnglikols) | 107-88-0 110-63-4 513-85-9 |Polipropilēnglikols (molekulārais svars ir lielāks nekā 400) | 25322-69-4 |Propilēnglikols (1,2-propilēnglikols; 1,2-propāndiols; 1,2-dihidroksipropāns; monopropilēnglikols (MPG); metilglikols) | 57-55-6 |1,3-propilēnglikols (trimetilēnglikols; 1,3-propāndiols) | 504-63-2 |n-heptāns – | 142-82-5 |n-heksāns (tehniskās kategorijas) | 110-54-3 64742-49-0 |iso-butanols (2-metil-1-propanols) | 78-83-1 |iso-butilacetāts | 110-19-0 |iso-dekanols (isodecilspirts) | 25339-17-7 |iso-nonāls (isononilspirts) | 27458-94-2 |iso-oktanols (isooktilspirts) | 26952-21-6 |iso-propanols (isopropilspirts; IPS) | 67-63-0 |Limonēns (dipentēns) | 138-86-3 |Magnija hlorīda šķīdums | 7786-30-3 |Metanols (metilspirts) | 67-56-1 |Metiletilketons (2-butanons) | 78-93-3 |Metilisobutilketons (4-metil-2-pentanons) | 108-10-1 |Metil-terc-butilēteris (MTBE) | 1634-04-4 |Mikrosilīcijs | 7631-86-9 |Melase | 57-50-1 |Montānvasks | 8002-53-7 |Nonāns | 111-84-2 |Parafīns (pārtikas kategorija) | |Pentāns – | 109-66-0 |Fosforskābe (ortofosforskābe) | 7664-38-2 |Dzeramo ūdeni drīkst uzskatīt par iepriekšējo kravu tikai tad, ja krava, kas vesta pirms tam, ir sarakstā | |Kālija hidroksīds (kaustiskais potašs) | 1310-58-3 |n-propilacetāts | 109-60-4 |Nātrija hidroksīds (kaustiskā soda, sārms) | 1310-73-2 |Sorbīts (D-sorbīts; D-sorbīds; d-šķira) | 50-70-4 |Ifurīnskābe | 7664-93-9 |Urīnamonjaka nitrāta šķīdums (UAN) | |Vīna nogulsnes (vīnakmens, dažādi vīnskābes sāļi) | 868-14-4 |--------------------------------------------------


title: Komisijas Direktīva 2001/6/EK (2001. gada 29. janvāris), ar ko trešo reizi tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļuDokuments attiecas uz EEZ.

text:
Svarīgs juridisks paziņojums

|

32001L0006

Oficiālais Vēstnesis L 030 , 01/02/2001 Lpp. 0042 - 0042

		Komisijas Direktīva 2001/6/EK(2001. gada 29. janvāris),ar ko trešo reizi tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1996. gada 23. jūlija Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [1], kurā jaunākie grozījumi izdarīti ar Eiropas Parlamenta un Padomes Direktīvu 2000/62/EK [2], un jo īpaši tās 8. pantu,tā kā:(1) Direktīvas 96/49/EK pielikumā ir Bīstamo kravu starptautisko dzelzceļa pārvadājumu noteikumi, ko parasti pazīst ar nosaukumu "RID", un ko piemēro no 1999. gada 1. jūlija.(2) RID atjaunina reizi divos gados, un tāpēc grozītā redakcija būs spēkā no 2001. gada 1. jūlija ar pārejas periodu līdz 2002. gada 31. decembrim, izņemot attiecībā uz 7. klases bīstamajām kravām (radioaktīvajām vielām), attiecībā uz kurām pārejas laikposms beigsies 2001. gada 31. decembrī.(3) Tā kā tāpēc jāgroza Direktīvas 96/49/EK pielikums.(4) Šajā direktīvā paredzētie pasākumi saskan ar atzinumu, ko sniegusi Direktīvas 96/49/EK 9. pantā paredzētā Bīstamo kravu transporta komiteja,IR PIEŅĒMUSI ŠO DIREKTĪVU.1. pantsDirektīvas 96/49/EK pielikumu aizstāj ar šādu pielikumu:"PIELIKUMSBīstamo kravu starptautisko dzelzceļa pārvadājumu noteikumi (RID), kas ir COTIF B papildinājuma I pielikumā un ko piemēro no 2001. gada 1. jūlija; terminus "līgumslēdzēja puse" un "valstis vai dzelzceļi" aizstāj ar terminu "dalībvalsts"NB:RID konsolidēto tekstu 2001. gada redakcijā publicē, tiklīdz tas ir pieejams visās Kopienas oficiālajās valodās."2. pants1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2001. gada 31. decembrim izpildītu šīs direktīvas prasības, kuras attiecas uz 7. klases bīstamajām kravām, un līdz 2002. gada 31. decembrim — prasības, kas attiecas uz pārējo klašu bīstamajām kravām. Par to dalībvalstis tūlīt informē Komisiju.Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, kuru reglamentē šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 2001. gada 29. janvārīKomisijas vārdā —priekšsēdētāja vietnieceLoyola De Palacio[1] OV L 235, 17.9.1996., 25. lpp.[2] OV L 279, 1.11.2000., 44. lpp.--------------------------------------------------


title: Eiropas Parlamenta un Padomes Direktīva 2005/59/EK  2005. gada 26. oktobris  ar ko 28. reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (toluols un trihlorbenzols)   (Dokuments attiecas uz EEZ)

text:
               25.11.2005

               LV

               Eiropas Savienības Oficiālais Vēstnesis

               L 309/13

      EIROPAS PARLAMENTA UN PADOMES DIREKTĪVA 2005/59/EK

   2005. gada 26. oktobris
   ar ko 28. reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (toluols un trihlorbenzols)
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Toluola un trihlorbenzola (TCB) radītie riski cilvēkiem un videi ir novērtēti saskaņā ar Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli (3). Riska novērtējumā konstatēja vajadzību ierobežot minētos riskus, un Toksiskuma, ekotoksiskuma un vides zinātniskā komiteja (CSTEE) apstiprināja šādu secinājumu.

               (2)

               Komisijas Ieteikumā 2004/394/EK (2004. gada 29. aprīlis) par riska novērtēšanu un riska samazināšanas stratēģijām vielām: acetonitrils, akrilamīds, akrilonitrīls, akrilskābe, butadiēns, ūdeņraža fluorīds, ūdeņraža peroksīds, metakrilāta skābe, metila metakrilāts, toluols, trihlorbenzols (4)
                  , ko pieņēma saskaņā ar Regulu (EEK) Nr. 793/93, ir stratēģija toluola un TCB riska ierobežošanai, iesakot ierobežojumus, lai samazinātu riskus, ko rada šo vielu noteiktu veidu lietojums.

               (3)

               Tādēļ, lai aizsargātu cilvēku veselību un vidi, būtu jāierobežo toluola un TCB laišana tirgū un lietošana.

               (4)

               Šīs direktīvas mērķis ir ieviest saskaņošanas pasākumus attiecībā uz toluolu un TCB, kuru mērķis ir iekšējā tirgus pareiza darbība, vienlaikus nodrošinot cilvēku veselības un vides augsta līmeņa aizsardzību, kā paredzēts Līguma 95. pantā.

               (5)

               Šo direktīvu piemēro, neskarot Kopienas tiesību aktus, kuros noteikts prasību minimums darba ņēmēju aizsardzībai, kurš ietverts Padomes Direktīvā 89/391/EEK (1989. gada 12. jūnijs) par pasākumiem, kas ieviešami, lai uzlabotu darba ņēmēju drošību un veselības aizsardzību darbā (5), un atsevišķās direktīvās, kuras uz to balstās, jo īpaši Padomes Direktīvā 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (6) un Eiropas Parlamenta un Padomes Direktīvā 2004/37/EK (2004. gada 29. aprīlis) par darba ņēmēju aizsardzību pret risku, kas saistīts ar pakļautību kancerogēnu vai mutagēnu iedarbībai darbā (sestā atsevišķā direktīva Padomes Direktīvas 89/391/EEK 16. panta 1. punkta nozīmē) (7).

               (6)

               Būtu attiecīgi jāgroza Direktīva 76/769/EEK (8),

         IR PIEŅĒMUŠI ŠO DIREKTĪVU.

      1. pants

   Direktīvas 76/769/EEK I pielikumu groza, kā izklāstīts šīs direktīvas pielikumā.

      2. pants

   1.   Dalībvalstis līdz 2006. gada 15. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
   Dalībvalstis piemēro minētos pasākumus no 2007. gada 15. jūnija.
   Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.
   2.   Dalībvalstis dara Komisijai zināmus to valsts tiesību aktu galvenos noteikumus, ko tās pieņem jomā, uz kuru attiecas šī direktīva, kopā ar tabulu, kas norāda to, kā šīs direktīvas noteikumi atbilst valstu pieņemtajiem noteikumiem.

      3. pants

   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      4. pants

   Šī direktīva ir adresēta dalībvalstīm.

      Strasbūrā, 2005. gada 26. oktobrī

            Eiropas Parlamenta vārdā –

            priekšsēdētājs

         J. BORRELL FONTELLES

            Padomes vārdā –

            priekšsēdētājs

         D. ALEXANDER

      (1)  OV C 120, 20.5.2005, 6. lpp.

      (2)  Eiropas Parlamenta 2005. gada 13. aprīļa Atzinums (Oficiālajā Vēstnesī vēl nav publicēts) un Padomes 2005. gada 19. septembra lēmums.

      (3)  OV L 84, 5.4.1993., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

      (4)  OV L 144, 30.4.2004., 72. lpp. Ieteikumā labojumi izdarīti ar OV L 199, 7.6.2004., 41. lpp.

      (5)  OV L 183, 29.6.1989., 1. lpp. Direktīvā grozījumi izdarīti ar Regulu (EK) Nr. 1882/2003.

      (6)  OV L 131, 5.5.1998., 11. lpp.

      (7)  OV L 158, 30.4.2004., 50. lpp. Direktīvā labojumi izdarīti ar OV L 229, 29.6.2004., 23. lpp.

      (8)  OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Direktīvu 2004/98/EK (OV L 305, 1.10.2004., 63. lpp.).

      PIELIKUMS
      Direktīvas 76/769/EEK I pielikumu papildina ar šādiem punktiem:

                     “48.
                     Toluols

                        CAS Nr. 108-88-3

                     Nedrīkst laist tirgū vai izmantot kā vielu vai preparātu komponentu koncentrācijā, kas sasniedz vai pārsniedz 0,1 % masas adhezīvos un smidzināmās krāsās, kuras paredzētas pārdošanai plašai sabiedrībai.

                     49.
                     Trihlorbenzols

                        CAS Nr. 120-82-1

                     Nedrīkst laist tirgū vai izmantot kā vielu vai preparātu komponentu koncentrācijā, kas sasniedz vai pārsniedz 0,1 % masas jebkādos pielietojumos, izņemot

                                 —

                                 kā sintēzes starpproduktu, vai

                                 —

                                 kā šķīdinātāju hlorēšanas reakciju procesā, ko veic slēgtās ķīmiskās iekārtās, vai

                                 —

                                 1,3,5-trinitro – 2,4,6 - triaminobenzola (TATB) ražošanai.”


title: Padomes direktīva (1973. gada 11. decembris), ar ko groza 1966. gada 14. jūnija Direktīvas par biešu sēklu, lopbarības augu sēklu, graudaugu sēklu un sēklas kartupeļu tirdzniecību, 1969. gada 30. jūnija Direktīvu par eļļas augu un šķiedraugu sēklu tirdzniecību un 1970. gada 29. septembra Direktīvas par dārzeņu sēklu tirdzniecību un par kopējo lauksaimniecības augu šķirņu katalogu

text:
Avis juridique important

|

31973L0438

Official Journal L 356 , 27/12/1973 P. 0079 - 0082 Greek special edition: Chapter 03 Volume 10 P. 0103  Spanish special edition: Chapter 03 Volume 7 P. 0137  Portuguese special edition Chapter 03 Volume 7 P. 0137  Finnish special edition: Chapter 3 Volume 5 P. 0187  Swedish special edition: Chapter 3 Volume 5 P. 0187

PADOMES DIREKTĪVA(1973. gada 11. decembris),ar ko groza 1966. gada 14. jūnija Direktīvas par biešu sēklu, lopbarības augu sēklu, graudaugu sēklu un sēklas kartupeļu tirdzniecību, 1969. gada 30. jūnija Direktīvu par eļļas augu un šķiedraugu sēklu tirdzniecību un 1970. gada 29. septembra Direktīvas par dārzeņu sēklu tirdzniecību un par kopējo lauksaimniecības augu šķirņu katalogu(73/438/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu;ņemot vērā Komisijas priekšlikumu,ņemot vērā Asamblejas atzinumu1,ņemot vērā Ekonomikas un sociālo lietu komitejas atzinumu,tā kā, še turpmāk izklāstīto iemeslu dēļ, ir jāizdara grozījumi dažos turpmāk minēto direktīvu noteikumos, kurās jaunākie grozījumi izdarīti ar 1972. gada 6. decembra Direktīvu2: Padomes 1966. gada 14. jūnija Direktīvās attiecīgi par biešu sēklu tirdzniecību3, lopbarības augu sēklu tirdzniecību4, graudaugu sēklu tirdzniecību5, sēklas kartupeļu tirdzniecību6; Padomes 1969. gada 30. jūnija Direktīvā7 par eļļas augu un šķiedraugu sēklu tirdzniecību; Padomes 1970. gada 29. septembra Direktīvās par dārzeņu sēklu tirdzniecību8 un par kopējo lauksaimniecības augu šķirņu katalogu9;tā kā attiecībā uz lopbarības augu sēklām un graudaugu sēklām ir jāparedz noteikumi par īpašu marķējumu saistībā ar vējauzu (Avena fatua) esamību;tā kā maksimālais cieto sēklu saturs būtu jāpalielina Baltā āboliņa (Trifolium repens) šķirņu gadījumā; tā kā turklāt attiecīgā direktīvas darbība jāattiecina uz Bertolīni timotiņa (Phleum bertolinii) šķirnēm;tā kā ir lietderīgi nedaudz paaugstināt minimālās prasības graudaugu šķirnēm; tā kā, no otras puses, pārejas posmā ir jāpiemēro mazāk stingras prasības oficiālajā pašapputes šķirņu pārbaudē;tā kā pieredze linu sēklu piegādē rāda, ka uz turpmākajiem četriem gadiem jāatzīst kategorija "sertificētas sēklas, trešais ataudzējums";tā kā dažādu šķirņu standarta sēklu maisījumi ir jāpieļauj tikai pārejas periodā attiecībā uz dažām dārzeņu šķirnēm mazos iepakojumos; tā kā turklāt jāgroza paraugu minimālais svars un jāievieš pārejas noteikumi par dārzeņu sēklu dīgtspēju;tā kā ir jāpapildina direktīva par kopējo lauksaimniecības augu šķirņu katalogu, attiecībā uz tām šķirnēm, kuras, kā ir konstatēts, nevar audzēt nevienā dalībvalsts teritorijas daļā;tā kā dažās no iepriekš minētajām direktīvām ir paredzēts, ka no 1973. gada 1. jūlija dalībvalstis vairs nevar noteikt sēklu un augu ekvivalentus, kas novākti citās valstīs, jo īpaši trešajās valstīs; tā kā, tomēr nav bijis iespējams veikt Kopienas izmeklēšanu visos gadījumos, tāpēc minētais periods ir jāpagarina, lai nepieļautu pašreizējo komercattiecību traucējumus;tā kā būtu jāvienkāršo procedūra, lai grozītu pielikumus, kuros minēti tehniska rakstura īstenošanas pasākumi, piemērojot Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas procedūru gadījumā, ja grozījumu nepieciešamību rada zinātnes vai tehniskas attīstība;tā kā, visbeidzot, ir jāveic vairāki redakcionāli labojumi dažās iepriekš minētajās direktīvās,IR PIEŅĒMUSI ŠO DIREKTĪVU.1. pants1966. gada 14. jūnija Direktīvu par biešu sēklu tirdzniecību groza šādi:1. Direktīvas 16. panta 2. punktu aizstāj ar šādu tekstu:"Saskaņā ar 1. punktu dalībvalsts pati var pieņemt lēmumus attiecībā uz trešo valsti, tiktāl, ciktāl Padome vēl nav pieņēmusi lēmumu attiecībā uz šo valsti šīs direktīvas ietvaros. Šīs tiesības ir spēkā līdz 1975. gada 1. jūlijam."2. Direktīvas 21.a pantu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 21. pantā minēto procedūru."2. pants1966. gada 14. jūnija Direktīvu par lopbarības augu sēklu tirdzniecību groza šādi.1. Direktīvas holandiešu tekstā 2. panta 1. punkta A a) daļā vārdus "gebruikst raaigras" aizstāj ar vārdiem "gekruist raaigras".2. Direktīvas 2. panta 1. punkta A a) daļā vārdus"Phleum Bertolinii DC. Bertolīni timotiņš"pievieno pēc vārdiem:"Lolium x hybridum Hausskn. Airenes Hibrīds".3. Direktīvas 11. pantam pievieno šādu tekstu:"vai sēklu partijām, kas atbilst īpašiem saskaņā ar 21. pantā paredzēto procedūru izklāstītiem nosacījumiem par vējauzu (Avena fatua) esamību, jāpievieno sertifikāts, kurš apliecina atbilstību šiem nosacījumiem."4. Direktīvas 16. panta 2. punktu aizstāj ar šādu tekstu:"Saskaņā ar 1. punktu, dalībvalstis pašas var pieņemt lēmumus attiecībā uz trešo valsti, tiktāl, ciktāl Padome vēl nav pieņēmusi lēmumu attiecībā uz šo valsti šīs direktīvas ietvaros. Šīs tiesības ir spēkā līdz 1975. gada 1. jūlijam."5. Direktīvas 21.a pantu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 21. pantā noteikto procedūru."6. Direktīvas II Pielikuma I daļas 3. punkta A apakšpunktā skaitli "20", kas iekļauts 5 ailē attiecībā uz baltā āboliņa (Trifolium repens L.) šķirnēm, aizstāj ar skaitli "40".3. pants1966. gada 14. jūnija Direktīvu par biešu sēklu un graudaugu sēklu tirdzniecību groza šādi.1. Direktīvas 2. panta 2. punktam pievieno šādu apakšpunktu:"d) pēc pieprasījuma un saskaņā ar 21. pantā noteikto procedūru, pilnvaro oficiāli atzīt pašapputes šķirņu sēklas, kas atbilst kategorijai "sertificētas sēklas, pirmais ataudzējums" vai "sertificētas sēklas, otrais ataudzējums" ne vēlāk kā līdz 1978. gada 31. decembrim,- ja I pielikumā paredzēto oficiālo lauka apskati aizstāj ar lauka apskati, kuras laikā oficiāli veic izlases pārbaudi ne mazāk kā 20 % no katras šķirnes ražas;- ar nosacījumu, ka oficiālā pārbaudē, kuru veic attiecīgā dalībvalsts, papildus bāzes sēklām, ne mazāk kā divu ataudzējumu pirmsbāzes sēklas, kas izaudzētas tieši pēc šīs kategorijas, atzīst par atbilstošām nosacījumiem, kas minēti I un II pielikumā par bāzes sēklu šķirnes identitāti un tīrību."2. Direktīvas 11. pantam pievieno šādu tekstu:"vai ka sēklu partijām, kas atbilst īpašiem saskaņā ar 21. pantā paredzēto procedūru izklāstītiem nosacījumiem par vējauzu (Avena fatua) esamību, jāpievieno sertifikāts, kurš apliecina atbilstību šiem nosacījumiem."3. Direktīvas 16. panta 2. punktu aizstāj ar šādu tekstu:"Saskaņā ar 1. punktu dalībvalsts pati var pieņemt lēmumus attiecībā uz trešo valsti, tiktāl, ciktāl Padome vēl nav pieņēmusi lēmumu attiecībā uz šo valsti šīs direktīvas ietvaros. Šīs tiesības ir spēkā līdz 1975. gada 1. jūlijam."4. Direktīvas 21.a panta tekstu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 21. pantā minēto procedūru."5. Direktīvas II pielikuma 3. punkta A a) aa) daļā, skaitli "98", kas iekļauts 5 ailē attiecībā uz auzu, miežu, kviešu un speltas kviešu bāzes sēklām, aizstāj ar skaitli "99".6. Direktīvas II pielikuma 3. punktam pievieno šādu daļu:"D. Īpaši nosacījumi attiecībā uz maksimālo citu graudaugu šķirņu sēklu saturu:Ja maksimālais vienas šķirnes sēklu saturs ir noteikts A apakšpunktā, tad cita veida sēklas neuzskata par piemaisījumu, ja otrs 500 g paraugs nesatur citas graudaugu šķirnes sēklas."4. pants1966. gada 14. jūnija Direktīvu par sēklas kartupeļu tirdzniecību groza šādi:1. Direktīvas 15. panta 2. punktā vārdus "1973. gada 1. jūlijs" aizstāj ar vārdiem "1975. gada 1. jūlijs".2. Direktīvas 19.a pantu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 19. pantā noteikto procedūru."5. pants1969. gada 30. jūnija Direktīvu par eļļas augu un šķiedraugu sēklu tirdzniecību groza šādi.1. Direktīvas 2. panta 1.punkta A daļā un II pielikuma I daļas 2. punkta A daļā vārdus "Soia hispida L." aizstāj ar vārdiem "Glycine max (L.) Merrill."2. Direktīvas 2. panta 2. punkta c) apakšpunktā vārdus "1974. gada 30. jūnijs" aizstāj ar vārdiem "1978. gada 30. jūnijs."3. Direktīvas 15. panta 2. punktu aizstāj ar šādu tekstu:"Saskaņā ar 1. punktu dalībvalsts pati var pieņemt lēmumus attiecībā uz trešo valsti, tiktāl, ciktāl Padome vēl nav pieņēmusi lēmumu attiecībā uz šo valsti šīs direktīvas ietvaros. Šīs tiesības ir spēkā līdz 1975. gada 1. jūlijam."4. Direktīvas 20.a pantu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 20. pantā noteikto procedūru."6. pants1970. gada 29. septembra Direktīvu par dārzeņu sēklu tirdzniecību groza šādi.1. Direktīvas 11. panta 2. punktā svītro vārdus:- vācu tekstā "betreffend ihre Verwendung";- franču tekstā "concernant son utilisation";- itāļu tekstā "in loro possesso riguardanti la sua utilizzazione";- dāņu tekstā "med henblik på dens anvendelse";- angļu tekstā "in respect of use".2. Direktīvas 24. pantam pievieno šādu punktu:"3. Dalībvalstis var atļaut dažādu Lactuca sativa L. šķirņu standarta sēklu un dažādu Raphanus sativus L. šķirņu standarta sēklu maisījumu tirdzniecību mazos iepakojumos, kuru svars nepārsniedz 50 g, ar nosacījumu, ka uz iepakojuma norādīts teksts "šķirņu maisījums" un šķirņu nosaukumi, kas ietilpst šajā maisījumā."3. Pēc 33. panta pievieno šādu pantu:"33.a pantsSaskaņā ar 40. pantā noteikto procedūru, dalībvalstīm ir tiesības atļaut to sēklu tirdzniecību, kuras ievāktas pirms 1973. gada 1. jūlija un kuras pilnībā neatbilst II pielikumā minētajām prasībām par dīgtspēju, ja šādas sēklas ir īpaši marķētas. Šādu atļauju var piešķirt tikai līdz 1975. gada 1. jūlijam."4. Direktīvas 40.a pantu aizstāj ar šādu tekstu:"Grozījumus, kas izdarāmi pielikumos, ņemot vērā zinātnes vai tehnikas attīstību, pieņem saskaņā ar 40. pantā noteikto procedūru."5. Direktīvas III pielikuma 2. panta tekstu aizstāj ar šādu tekstu."2. Minimālais parauga svarsŠķirnes Svars (g)Allium cepa 25Allium porrum 20Abthriscus cerefolium 20Apium graveolens 5Asparagus officinalis 100Beta vulgaris 100Brassica oleracea 25Brassica rapa 20Capsicum annuum 40Cichorium intybus 15Cichorium endivia 15Citrullus vulgaris 250Cucumis melo 100Cucumis sativus 25Cucurbita pepo 150Daucus carota 10Foeniculum vulgare 25Lactuca sativa 10Petroselinum hortense 10Phaseolus coccineus 1000Phaseolus vulgaris 700Pisum sativum 500Raphanus sativus 50Scorzonera hispanica 30Solanum lycopersicum 20Solanum melongena 20Spinacia oleracea 75Valerianella locusta 20Vicia faba 1000Iepriekš minēto F-1 hibrīdšķirņu gadījumā parauga minimālo svaru var samazināt par vienu ceturto daļu no paredzētā svara.Taču parauga svaram jābūt vismaz 5 g, un tajā jābūt vismaz 400 sēklām."7. pants1970. gada 29. septembra Direktīvu par kopējo lauksaimniecības augu šķirņu katalogu groza šādi:1. Direktīvas 10. panta 2. punktā holandiešu tekstā, vārdu "ervan" aizstāj ar vārdiem "voor hun gebruik".2. Direktīvas 15. panta 3. punkta c) apakšpunktu aizstāj ar šādu tekstu:"ja dalībvalstīs, kas ir iesniegušas pieteikumu, veiktie oficiālie audzēšanas izmēģinājumi, atbilstīgi piemērojot 5. panta 4. punktu, rāda, ka šķirne nevienā tās teritorijas daļā nedod paredzētos rezultātus, kuri atbilst tiem, kas iegūti no attiecīgās dalībvalsts teritorijā pieņemtas salīdzināmas šķirnes, vai, ja ir labi zināms, ka šķirne nav piemērota audzēšanai nevienā tās teritorijas daļā sava veida vai brieduma kategorijas dēļ."8. pantsDalībvalstīs stājas spēkā normatīvie un administratīvie akti, kas vajadzīgi, lai panāktu atbilstību:a) Direktīvas 1. panta 1. punktam, 2. panta 4. punktam, 3. panta 3. punktam, 4. panta 1. punktam un 5. panta 3. punktam līdz 1973. gada 1. jūlijam;b) Direktīvas 1. panta 2. punktam, 2. panta 3. un 5. punktam, 3. panta 2. un 4. punktam, 4. panta 2. punktam, 5. panta 4. punktam un 6. panta 4. punktam ne vēlāk kā līdz 1974. gada 1. janvārim;c) visus pārējos šīs direktīvas noteikumus līdz 1974. gada 1. jūlijam.9. pantsŠī direktīva ir adresēta dalībvalstīm.Briselē, 1973. gada 11. decembrīPadomes vārdā  priekšsēdētājs Ib FREDERIKSEN1 OV C 62, 31.7.1973., 37. lpp.2 OV L 287, 26.12.1972., 22. lpp.3 OV 125, 11.7.1966., 2290./66. lpp.4 OV 125, 11.7.1966., 2298./66. lpp.5 OV 125, 11.7.1966., 2309./66. lpp.6 OV 125, 11.7.1966., 2320./66. lpp.7 OV L 169, 10.7.1966., 3. lpp.8 OV L 225, 12.10.1970., 7. lpp.9 OV L 225, 12.10.1970., 1. lpp.


title: Eiropas Parlamenta un Padomes Direktīva 94/52/EK (1994. gada 7. decembris), ar kuru otro reizi groza Direktīvu 88/344/EEK par dalībvalstu to tiesību aktu tuvināšanu, kas attiecas uz ekstrakcijas šķīdinātājiem, kurus izmanto pārtikas produktu un pārtikas sastāvdaļu ražošanā

text:
Svarīgs juridisks paziņojums

|

31994L0052

Oficiālais Vēstnesis L 331 , 21/12/1994 Lpp. 0010 - 0010 Speciālizdevums somu valodā: Nodaļa 13 Sējums 27 Lpp. 0056  Speciālizdevums zviedru valodā: Nodaļa 13 Sējums 27 Lpp. 0056

		Eiropas Parlamenta un Padomes Direktīva 94/52/EK(1994. gada 7. decembris),ar kuru otro reizi groza Direktīvu 88/344/EEK par dalībvalstu to tiesību aktu tuvināšanu, kas attiecas uz ekstrakcijas šķīdinātājiem, kurus izmanto pārtikas produktu un pārtikas sastāvdaļu ražošanāEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma 189.b pantā noteikto procedūru [3],tā kā ar Direktīvu 88/344/EEK [4] no pielikuma III daļas no 1994. gada 1. janvāra svītro šķīdinātāju cikloheksānu, ko izmanto aromatizētāju gatavošanā;tā kā, pamatojoties uz papildu informāciju, kas saņemta pa šo laiku, Pārtikas zinātniskā komiteja ir nolēmusi atjaunot savu sākotnējo šīs vielas provizorisko akceptu; tā kā tādēļ šo šķīdinātāju var turpināt izmantot līdz komiteja sniedz galīgo atzinumu,IR PIEŅĒMUŠI ŠO DIREKTĪVU.1. pantsAr šo Direktīvas 88/344/EEK pielikumu groza šādi.Pielikuma III daļā atkal iekļauj šķīdinātāju cikloheksānu ar maksimāli pieļaujamo atlieku daudzumu 1mg/kg.2. pants1. Dalībvalstis groza savus normatīvos un administratīvos aktus tā, lai atļautu tirdzniecību ar produktiem, kas atbilst šai direktīvai vēlākais līdz 1995. gada 7. decembrim.Dalībvalstis par to nekavējoties informē Komisiju.2. Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka to, kā izdarīt šādas atsauces.3. pantsŠī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1994. gada 7. decembrīEiropas Parlamenta vārdā —priekšsēdētājsK. HänschPadomes vārdā —priekšsēdētājsG. Rexrodt[1] OV C 15, 18.1.1994., 17. lpp.[2] OV C 133, 16.5.1994., 21. lpp.[3] Eiropas Parlamenta 1994. gada 9. februāra Atzinums (OV C 61, 28.2.1994., 101. lpp.), Padomes 1994. gada 10. marta kopējā nostāja (OV C 172, 24.6.1994., 1. lpp.) un Eiropas Parlamenta 1994. gada 15. septembra Lēmums (OV C 276, 3.10.1994., 13. lpp.).[4] OV L 157, 24.6.1988., 28. lpp. Direktīva, kura grozīta ar Direktīvu 92/115/EEK (OV L 409, 31.12.1992., 31. lpp.).--------------------------------------------------